### Beslutninger

Fremsendes til Teknisk Udvalg til behandling i henhold til beslutning i byrådets møde den 8. oktober 2023.

###

Endelig vedtagelse af forslag til Lokalplan nr. 1192, Boliger ved [adresse] og blok B3-B4 i [adresse] og Tillæg nr. 139 til Kommuneplan 2017.

### Resume

Lokalplanområdet ligger ved [adresse] og omfatter de to eksisterende boligblokke B3 og B4. Området er 20.800 m² i byzone og ejet af Brabrand Boligforening.

Lokalplanen giver mulighed for 18 rækkehuse i 2-3 etager og en etageboligbebyggelse i 4-5 etager med ca. 25 lejligheder. I alt 4.300 m² ny bebyggelse. De eksisterende blokke er 20.200 m², og den samlede bebyggelse vil udgøre max. 26.000 m².

Den nye bebyggelse skal opføres primært i tegl og sikre variation og en nedskalering i forhold til de eksisterende blokke i 8-9 etager. Varieret beplantning og nye fælles opholdsarealer sikrer et bydelskvarter med et grønt præg.

Lokalplanen bidrager til at nå målsætningen i udviklingsplanen for [adresse] om max. 40 % almene familieboliger og er i overensstemmelse med ”Helhedsplan for afdeling 4 Gellerupparken fase 1”.

Lokalplanen er i overensstemmelse med Kommuneplan 2017, men der er udarbejdet tillæg for at ændre afgrænsninger og tilføje bebyggelsesregulerende bestemmelser.

Notat om grundvandsforholdene er vedlagt som bilag 8.

Forslaget til lokalplan og kommuneplantillæg har været i offentlig høring i 8 uger. Der er kommet 4 høringssvar.

Der foreslås mindre rettelser i lokalplanforslaget i forbindelse med den endelige vedtagelse, herunder skærpede bestemmelse om beplantning af støjskærme og præcisering af bestemmelser om parkering og regnvandshåndtering.

### Beslutningspunkter

Det indstilles, at

forslag til Lokalplan nr. 1192 vedtages endeligt med de ændringer, der fremgår af indstillingens afsnit 5.7,

forslag til Tillæg nr. 139 til Kommuneplan 2017 vedtages endeligt,

høringssvar besvares, som det fremgår af indstillingens afsnit 5.6.

### Borgmesterens Afdelings påtegning

Fremsendes til Magistraten. Borgmesterens Afdeling har ingen bemærkninger til indstillingen.

### Sagsforløb

Udvalg: Magistraten

Dato: 30-10-2023

Sarah Ravn: 10

Fremsendes til [adresse] med bemærkning, at Magistraten i mødet den 30. oktober 2023 anbefaler, at byrådet tiltræder Magistratsafdelingen for Teknik og Miljøs indstilling af 5. oktober 2023.

Lennarth Dahl og Kim Gregersen tog forbehold.

Rådmand Frede Overgaard og Simon Lund var forhindret i at deltage i sagens behandling.